EA ตั้งบ.ย่อยใหม่ “BEV” รองรับธุรกิจแบตเตอรี่
EA ตั้งบ.ย่อยใหม่ “BEV” วิจัยพัฒนา ทดสอบ รับรองคุณภาพเซลล์แบตเตอรี่ รวมถึงอุปกรณ์ยานยนต์ไฟฟ้า เพื่อรองรับธุรกิจด้านแบตเตอรี่
EA ตั้งบ.ย่อยใหม่ “BEV” วิจัยพัฒนา ทดสอบ รับรองคุณภาพเซลล์แบตเตอรี่ รวมถึงอุปกรณ์ยานยนต์ไฟฟ้า เพื่อรองรับธุรกิจด้านแบตเตอรี่
22 เม.ย. 2564

บริษัท พลังงานบริสุทธิ์ จำกัด (มหาชน) หรือ EA ระบุว่า บริษัทจัดตั้งบริษัทย่อยใหม่ชื่อ บริษัท ศูนย์ทดสอบแบตเตอรี่ ยานยนต์ไฟฟ้า และผลิตภัณฑ์อิเล็กทรอนิกส์ จำกัด (BEV) โดย EA ถือหุ้นร้อยละ 50 ของทุนจดทะเบียน และ EA BVI Holding limited (เป็นบริษัทย่อยของ EA) ถือหุ้นร้อยละ 48 ของทุนจดทะเบียน สำหรับสัดส่วนหุ้นที่เหลือร้อยละ 2 ถือโดยบุคคลธรรมดา 2 รายที่ไม่เป็นบุคคลที่เกี่ยวโยงกันของบริษัทจดทะเบียน
ทั้งนี้ BEV ถูกจัดตั้งขึ้น เพื่อส่งเสริมธุรกิจด้านแบตเตอรี่ และยานยนต์ไฟฟ้าของกลุ่มบริษัท ตามมติของที่ประชุมคณะกรรมการบริษัทเมื่อวันที่ 13 พฤศจิกายน 2563 โดย BEV ได้ดำเนินการเสร็จสิ้นในวันที่ 21 เมษายน 2564 และมีทุนจดทะเบียน175,000,000 บาท มีวัตถุประสงค์เพื่อการวิจัยพัฒนา ทดสอบ รับรองคุณภาพเซลล์ของแบตเตอรี่ รวมถึงอุปกรณ์ต่างๆ ของยานยนต์ไฟฟ้า